Rachel Ward

Rachel Claire Ward (* 12. September 1957 in Cornwell Manor, Chipping Norton, Oxfordshire, England) is en britisch-austraalsche Filmschauspelersche, Speelbaassche un Dreihbookschrieverin.

 Leven un Loopbahn 
Ward stammt ut en aristokraatsch Huus un hett in ehr Kindheit Privatscholen besöcht. In Paris hett se en Kunststudium beleggt un füng dorna an, as Model to arbeiten. Se is 1976 denn in de USA ümtogen un weer 1983 as een vun de schönsten Fronslüüd vun de Welt ehrt. Ehrn eersten groten Optritt as Schauspelersche harr se 1981 an de Siet vun Burt Reynolds in den Film Sharky’s Machine. För disse Rull is se ok för den Golden Globe nomineert worrn.

Enn vun de 1970er Johren weer Ward mit David A. Kennedy tosamen. Internatschonal bekannt worrn is se dör de Feernseh-Minireeg The Thorn Birds. Wiel de Dreiharbeiten keem se mit Bryan Brown, den se een Johr later heiraat hett. De beiden hebbt 1987 in den Film The Umbrella Woman noch mol tosamen för de Kamera stahn, as ok 2000 in den Film On the Beach. Privat hebbt de beiden tosamen dree Kinner.

In ehr Wahlheimat Australien is Ward jümmer en Star bleven, wiel se in Hollywood un in Europa na ehr beiden „Femme fatale“-Rullen in Dead Men Don’t Wear Plaid un Against All Odds kuum wieter opfallen is. Siet 2000 arbeit Ward ok as Speelbaassche und as Dreihbookschrieversche. Ehr Regiearbeiden weern vun de austraalschen Presse good opnahmen.

 Filmografie (Utwahl) 
 Johr Titel FunkschoonSynchroonsnacker 1979 Christmas Lilies of the Field, Feernsehn Schauspeler   1981 Night Schooldt.: Terror Eyes - Der Frauenköpfer Schauspeler Rebecca Völz 1981 Sharky’s Machinedt.: Sharky und seine Profis Schauspeler   1982 Dead Men Don’t Wear Plaiddt.: Tote tragen keine Karos Schauspeler Franziska Pigulla (Synchro 1999) 1983 The Thorn Birds, Feernseh-Minireegdt.: Die Dornenvögel Schauspeler Viktoria Brams 1984 Against All Oddsdt.: Gegen jede Chance Schauspeler Traudel Haas 1987 Hotel Colonial Schauspeler   1987 The Umbrella Womandt.: Der Versuchung verfallen Schauspeler   1989 How to Get Ahead in Advertisingdt.: Kopf an Kopf Schauspeler Christina Hoeltel 1989 Shadow of the Cobra, Feernsehndt.: Im Schatten der Cobra Schauspeler Dagmar Dempe 1990 After Dark, My Sweet Schauspeler Kornelia Boje 1991 And the Sea Will Tell, Feernsehndt.: Nur die See kennt die Wahrheit Schauspeler   1992 Christopher Columbus: The Discoverydt.: Christopher Columbus – Der Entdecker Schauspeler Joseline Gassen 1992 Double Jeopardy, Feernsehndt.: Mörderisches Dreieck Schauspeler   1993 Wide Sargasso Seadt.: Sargasso Sea – Im Meer der Leidenschaft Schauspeler   1994 The Ascent Schauspeler   1997 My Stepson, My Lover, Feernsehndt.: Vergib mir, denn ich liebe unseren Sohn Schauspeler   1999 Seasons of Love, Feernsehn Schauspeler   2000 On the Beach, Feernsehndt.: USS Charleston – Die letzte Hoffnung der Menschheit Schauspeler Traudel Haas 2001 And Never Let Her Go, Feernsehn Schauspeler   2002 Johnson County War, Feernsehn Schauspeler   2003 Martha’s New Coat Speelbaas – 2007 Rain Shadow, Feernseh-Minireeg Schauspeler   2009 Beautiful Kate Dreihbook, Speelbaas – 2013 An Accidental Soldier, Feernsehn Speelbaas – 2016 The Death and Life of Otto Bloom Schauspeler   2018 Peter Rabbit, Animatschoon, Stimm Schauspeler Sabine Walkenbach

 Utteken 
Ward weer för ehr Filmwarken bit hüüt (September 2014) söventeihn mol för Filmpriesen vörslahn, dorünner dreemol för den Golden Globe. Wunnen hett se aver eerst twee Priesen:
 1987: den Pries as Beste Schauspelersche vun’t Tokyo International Film Festival för The Umbrella Woman
 2001: den AFI Award in de Kategorie Best Fiction-Kortfilm för The Big House

 Weblenken


 Literatur vun un över Rachel Ward in n Kataloog vun de Düütschen Natschonalbökeree
 New Town Films – Offizielle Websteed vun Rachel Ward un Bryan Brown

 Borns 

Kategorie:Börger von Australien
Kategorie:Grootbritannien
Kategorie:Schauspeler
Kategorie:Fru
Kategorie:Boren 1957